Υλικό Φυσικής-Χημείας	  Μηχανική στερεού

Τροχαλία και ελατήρια.
	



Γύρω από τροχαλία μάζας Μ=4Κg  που μπορεί να περιστρέφεται χωρίς τριβές γύρω από οριζόντιο άξονα έχουμε τυλίξει πολλές φορές μη ελαστικό νήμα. Το άλλο άκρο του νήματος δένουμε σώμα μάζας m=1kg και αυτό το δένουμε σε ιδανικό  κατακόρυφο ελατήριο σταθεράς Κ=100Ν/m και στο κάτω άκρο του ελατηρίου στερεώνουμε δεύτερο σώμα μάζας m=1Kg όπως φαίνεται στο παρακάτω σχήμα
Τη στιγμή t=0 αφήνουμε το σύστημα ελεύθερο ενώ το ελατήριο είναι αρχικά επιμηκυμένο κατά x1 ενώ  παρατηρούμε ότι στην διάρκεια της πτώσης του συστήματος το ελατήριο διατηρεί συνεχώς  την αρχική του επιμήκυνση. Μετά από πτώση Η=1,6m το κάτω σώμα μάζας  m  συγκρούεται  τελείως πλαστικά και ακαριαία με το έδαφος. Εκείνη τη στιγμή κόβουμε το νήμα. Nα βρεθούν:
α)H αρχική επιμήκυνση του ελατηρίου
β)Η μέγιστη κινητική ενέργεια της τροχαλίας
γ)Το πλάτος ταλάντωσης του σώματος που βρίσκεται στο πάνω μέρος του ελατηρίου με την προϋπόθεση  ότι η ταλάντωση θα συνεχιζόταν ομαλά.
δ)Αν θέλουμε η ταλάντωση του σώματος να εξελίσσεται  κανονικά θα πρέπει ή όχι να προσθέσουμε  κόλλα κατά την στιγμή της πλαστικής  κρούσης του σώματος με το δάπεδο;
Ιcm=0,5MR2.
ΑΠΑΝΤΗΣΗ
α)Η απόσταση των δύο σωμάτων παραμένει σταθερή. Έτσι τα δύο σώματα θα έχουν κοινή επιτάχυνση. Με την βοήθεια των νόμων του Νεύτωνα για την μεταφορική κίνηση των σωμάτων και την στροφική κίνηση της τροχαλίας θα έχουμε
mg-Kx1=ma  (1)    mg+Kx1-T=ma (2)    TR=0,5MR2αγων (3)
μετά την λύση του συστήματος θα έχουμε a=5m/s2   &   x1=0,05m
β)Από το νόμο του διαστήματος για την επιταχυνόμενη κίνηση θα έχουμε Η=1/2at2 θα βρούμε t=0,8s  άρα u=at=4m/s
Άρα η κινητική ενέργεια της τροχαλίας θα είναι Κτρ= ½ Ιω2=16J
γ) Tην ώρα της κρούσης το σώμα μάζας m έχει ταχύτητα u=4m/s και βρίσκεται σε θέση όπου το ελατήριο είναι επιμηκυμένο  κατά x1=0,05m. H θέση όμως ισορροπίας του βρίσκεται στη θέση mg=Kx2  με x2=0,1m με το ελατήριο όμως συσπειρωμένο oπότε με την βοήθεια της ΑΔΕΤ θα έχουμε
½ Κ(x1+x2)2 + ½ mu2= ½ KA2 
  θα βρούμε Α=0,43m
δ)Παρατηρώ ότι το ελατήριο μπορεί να επιμηκυνθεί  μέγιστα κατά xελmax=A-x2=0,33m.Aρα στο κάτω σώμα θα μπορούσε να εφαρμοστεί  μέσω του ελατηρίου μέγιστη δύναμη Fελmax=33N. H δύναμη αυτή είναι όμως μεγαλύτερη από το βάρος του σώματος W=mg=10N. Έτσι τελικά το σύστημα θα ανασηκωνόταν και δεν θα υπήρχε συνέχεια στην ταλάντωση. Άρα αν θέλω να συνεχιστεί η ταλάντωση θα πρέπει να βάλουμε την στιγμή της κρούσης ποσότητα κόλλας….

